stanford-oval/wikipedia huggingface dataset:
Deloksen meriliitto
Historia > Kehitys Ateenan imperiumiksi

Sen jälkeen kun kävi selväksi, ettei Persian valtakunta tulisi olemaan uhka Kreikkaa kohtaan, useat jäsenet yrittivät erota liitosta. Naksos yritti erota liitosta jo vuonna 470 eaa., mutta Ateenan laivasto pakotti sen pysymään mukana. Eurymedonin taistelun vuonna 466 eaa. jälkeen monet kaupungit kannattivat liiton lakkauttamista, mutta liitosta hyötynyt Ateena ei suostunut tähän. Thasos kapinoi vuosina 465–462 eaa., mutta joutui myös alistumaan.
Ajan myötä liiton luonne muuttui, ja se kehittyi eräänlaiseksi Ateenan merelliseksi imperiumiksi. Tämä muutos oli seurausta radikaalien demokraattien noususta valtaan Ateenassa vuonna 461 eaa. Merkittävässä roolissa muutoksen taustalla oli Ateenan johtajiin tämän jälkeen kuulunut Perikles. Nyt jäsenten tuli maksaa liitolle, käytännössä Ateenalle, rahaa laivojen varustamisen sijasta. Ateenan lisäksi ainoastaan Khios, Lesboksen pentapoliin kaupungit ja Samos saivat jatkaa omien laivastojen ylläpitämistä. Ateena luopui liitosta Spartan kanssa, ja liittoutui sen sijaan tämän vihollisten Argoksen ja Thessalian kanssa.
Antiikin lähteistä välittyvän kuvan kautta liiton historia näyttäytyy usein Ateenan kasvavana ylimielisyytenä, röyhkeytenä ja alistamispyrkimyksinä muita jäseniä kohtaan. Vuonna 454 eaa. liiton kassa ja kokoontumispaikka siirrettiin Delokselta Ateenaan. Tämä perusteltiin sillä, että Ateena olisi saarta turvallisempi paikka. Siirtoa pidetään usein merkittävänä käännekohtana liiton historiassa ja kehityksessä kohti ateenalaista imperialismia. Ateenassa liiton varoja käytettiin muun muassa Parthenonin temppelin ja muiden Ateenan Akropoliin rakennusten rakentamiseen ja kaunistamiseen. Seuraavien vuosikymmenten aikana Ateena käytti johtavaa asemaansa hyväkseen ja sekaantui liiton jäsenten sisäisiin asioihin. Ateena pyrki pitämään liiton jäsenet valtiomuodoiltaan demokratioina, minkä seurauksena alemmat kansanryhmät usein kannattivat liiton jäsenyyttä, kun taas oligarkiaa kannattanut ylimystö usein vastusti sitä.
Kalliaan rauha päätti persialaissodat virallisesti vuonna 449 eaa. Tämä vei liitolta sen alkuperäisen tarkoituksen. 440-luvulla eaa. liiton kokoontumiset Ateenassa lopetettiin, ja Ateena alkoi päättää kaikista asioista itse. Ateena ja Sparta solmivat rauhansopimuksen vuonna 446 eaa. niin kutsutun "ensimmäisen" peloponnesolaissodan jälkeen. Ateena tunnusti Spartan johtaman peloponnesolaisliiton ja Sparta puolestaan Deloksen meriliiton. Samos kapinoi Ateenaa vastaan vuonna 440 eaa. ja lähes onnistui kapinassaan, mutta joutui lopulta kukistetuksi.
Historia > Peloponnesolaissota ja liiton loppu

Ateenan imperiumin kausi ja Perikleen aika oli kaupungin ja sen kulttuurin suurinta kukoistuskautta. Ateenan toimien seurauksena liiton suosio kuitenkin laski 430-luvulle eaa. tultaessa huomattavasti. Ateenan vallan kasvu liiton välityksellä johti lopulta — ainakin Thukydideen tulkinnan mukaan — vuonna 431 eaa. alkaneeseen peloponnesolaissotaan, sillä Sparta ja monet muut kaupungit tunsivat itsensä uhatuksi. Sota muutti liiton Ateenan aseeksi Spartaa ja peloponnesolaisliittoa vastaan.
Mytilene kapinoi sodan aikana vuonna 428 eaa. ja oli tulla tuhotuksi kokonaan. Vuosina 428 ja 425 eaa. Ateena nosti liiton jäsenten rahaveroja huomattavasti sodan vuoksi. Vuosina 412–411 eaa., Ateenan katastrofaalisen Sisilian sotaretken (413 eaa.) jälkeen, yhä useammat liittolaiset kapinoivat Ateenaa vastaan ja vaihtoivat Spartan puolelle. Kapinaan liittyivät muun muassa useimmat Euboian kaupungit (tärkeimpinä Eretria, Karystos ja Khalkis) sekä Byzantion, Efesos, Khios ja Miletos ja uudelleen myös Thasos.
Peloponnesolaissota johti lopulta liiton hajoamiseen, Ateenan imperiumin romahtamiseen ja itse kaupungin antautumiseen vuonna 404 eaa. Sodan jälkeen asetelma kääntyi, ja Spartan vallan kasvu sai useat entiset liittolaiset kääntymään jälleen Ateenan puoleen. Tämän seurauksena muodostettiin niin kutsuttu toinen Ateenan liitto vuosiksi 378–355 eaa. Ateena ei kuitenkaan koskaan saanut takaisin entisen kaltaista valta-asemaansa.
Rahaverot

Deloksen meriliiton jäsenten tuli muutamia poikkeuksia lukuun ottamatta maksaa jäsenyydestään vuosittaista rahaveroa (foros), joka maksettiin talentteina (1 talentti = 6 000 drakhmaa) hopeassa. Veronmaksun suorittivat Ateenaan saapuneet jäsenkaupunkien lähettiläät keväisin kaupunki-Dionysian yhteydessä, ja niiden keräämisestä ja ylöskirjaamisesta olivat vastuussa Ateenan hellenotamiai (”kreikkalaisten kassanhoitajat”) -virkamiehet. Suurimmat verot olivat Aiginalla ja Thasoksella, jotka maksoivat kumpikin 30 talenttia vuodessa. Esimerkiksi Paros maksoi 16 talenttia, Abdera ja Byzantion 15, Kyme ja Lampsakos 12 ja Miletos 10 talenttia. Pienimmillään vero oli 300 drakhmaa vuodessa. Maksettava määrä tarkistettiin joka neljäs vuosi. Verojen suuruus pysyi suhteellisen samana peloponnesolaissodan alkuun saakka, mutta maksut nousivat sodan aikana. Khios, Lesbos ja Samos olivat ainoat merkittävämmät jäsenet, jotka eivät maksaneet rahaveroa, vaan korvasivat sen oman laivaston ylläpidolla.
Rahaveron vaatiminen liiton toimintaa varten oli kreikkalaisille uutta. Syynä veroon oli se, että liiton toiminta perustui suuren laivaston ylläpitoon, ja tämä vaati paljon rahaa. Peloponnesolaisliitossa tällaista veroa ei ollut, mutta kyseinen liitto perustuikin ennemmin maa-armeijaan. Rahaveron esikuvana voidaan kenties nähdä Persian kuninkaiden alamaisiltaan vaatima vero suuren valtakunnan hallitsemiseen tarvitun laivaston ylläpitoa varten.
Rahaverot > Verotusluettelot

Liiton jäsenten maksamista rahaveroista pidettiin marmoriin hakattuja luetteloita, joiden osia on löydetty sekä Ateenan Akropoliilta että Agoralta. Nämä luettelot ovat tärkein lähde liiton jäseniä koskien. Säilyneet tiedot ovat kuitenkin vaillinaisia. Luetteloiden tunnetut katkelmat ovat pääosin Epigrafisessa museossa Ateenassa. Ne on julkaistu neliosaisena laitoksena The Athenian Tribute Lists (Meritt et al. 1939–1953), vain pienin muutoksin julkaisusarjassa Inscriptiones Graecae (osa IG I3 71, 77, 100 ja 259–290) sekä uutena korjattuna laitoksena (Paarmann 2007).
Verotusluetteloita pidettiin noin vuodesta 454/453 eaa. lähtien eli sen jälkeen, kun liiton kassa oli siirretty Ateenaan. Luetteloiden katkelmia tunnetaan aina vuoteen 410/409 eaa. saakka. Luetteloita oli tai oletetaan olleen kolmea tyyppiä:
Vero-osuusluettelot: Luetteloihin kirjattiin koko maksun (foros) sijasta ”ensiuhrit” (aparkhai, yks. aparkhē) eli 1/60 koko maksusta (1 mina jokaisesta talentista). Tämä osuus annettiin eräänlaisena kunnianosoituksena tai lahjana Athene-jumalattarelle. (Aiemmin Deloksessa lahja oli todennäköisesti annettu Apollon-jumalalle). Luettelot ovat deskriptiivisiä eli ne kuvaavat, mitä kukin kaupunki oli todellisuudessa maksanut. Luetteloista on säilynyt lukuisia piirtokirjoituskatkelmia (IG I3 259–290), ja ne tunnetaan kolmesta tyypistä parhaiten.
Veromääräysluettelot: Luetteloihin kirjattiin neljän vuoden välein tarkistettuna kullekin kaupungille määrätty maksuosuus. Nämä luettelot ovat normatiivisia eli ne kuvaavat, mitä kaupunkien olisi tullut maksaa, eivät sitä, mitä ne todella maksoivat. Näistä luetteloista on säilynyt vain kolme piirtokirjoituskatkelmaa (IG I3 71, 77 ja 100).
Varsinaiset verotusluettelot: Todellisuudessa maksetut summat kaupungeittain kirjanneiden deskriptiivisten luetteloiden oletetaan olleen olemassa, mutta niistä ei ole säilynyt katkelmia.
Vuodesta 422 eaa. liiton jäsenet oli ryhmitelty luetteloissa viiteen verotusalueeseen:
Kaupungit on yleensä luetteloitu käyttäen niiden etnoyymejä (Milesioi, ”miletoslaiset”), harvemmin toponyymejä (”Miletos”). Maksettu summa oli yleensä merkitty ennen kaupungin nimeä. Summat oli merkitty kreikkalaisella akrofonisella numerojärjestelmällä.
Kirjallisuutta

Low, Polly: Athenian Empire.  (Edinburgh Readings on the Ancient World)  Edinburgh University Press, 2008.  ISBN 0748631240
Meiggs, Russell: The Athenian Empire.  (Oxford University Press Academic Monograph Reprints Series. 2. painos)  Clarendon Press, 1972.
Osborne, Robin & Hornblower, Simon & Greenstock, M. C.: The Athenian Empire.  (4. painos)  London Association of Classical Teachers, 2000.  ISBN 0903625172
Paarmann, Bjørn: Aparchai and Phoroi: A New Commented Edition of the Athenian Tribute Quota Lists and Assessment Decrees.  (Diss. (Väitöskirja))  l'Université de Fribourg (Suisse), 2007.  Teoksen verkkoversio.
Rhodes, Peter John: The Athenian Empire.  (Greece & Rome: New Surveys in the Classics)  Published for the Classical Association, at the Clarendon Press, 1985.  ISBN 0903035146
Aiheesta muualla

Kuvia tai muita tiedostoja aiheesta Deloksen meriliitto Wikimedia Commonsissa
Ateenalaisten määräys rahaveron keräämiseksi liiton jäseniltä piirtokirjoituksena (IG I2 66), 447 eaa. British Museum.
Katkelma liiton vero-osuusluettelosta vuodelta 440/439 eaa. (osa tekstiä IG I3 272).
Katkelma liiton veromääräysluettelosta vuodelta 425/424 eaa. (osa tekstiä IG I3 71). Metropolitan Museum of Art.
Brasilian Grand Prix 1993

|  Brasilian Grand Prix 1993  |
| --- | --- |
 2. osakilpailu 16 osakilpailusta kaudella 1993. 

Päivämäärä:  28. maaliskuuta 1993
Sijainti:  Interlagos, Brasilia
Ratatyyppi:  Moottorirata
Radan pituus:  4,325 km
Kilpailun pituus:  71 kierrosta, 307,075 km
Sää:  sateinen, märkä
Paalupaikka
Kuljettaja:   Alain Prost   (Williams-Renault)
Paaluaika:  1.15,866
Palkintokoroke
Voittaja:   Ayrton Senna   (McLaren-Ford)
Toinen:   Damon Hill   (Williams-Renault)
Kolmas:   Michael Schumacher   (Benetton-Ford)
Nopein kierros
Kuljettaja:   Michael Schumacher   (Benetton-Ford)
Kierrosaika:  1.20,024 (kierroksella 61)
Brasilian Grand Prix 1993 oli Formula 1 -sarjan historian 534. osakilpailu. Se ajettiin osittain sateisessa säässä 28. maaliskuuta Interlagosin radalla. Kilpailun voitti kotiradallaan ajanut  McLaren-tallin kuljettaja Ayrton Senna.
Aika-ajot

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 2 |  Alain Prost | Williams-Renault | 1.15,866 |   |
| 2 | 0 |  Damon Hill | Williams-Renault | 1.16,859 | + 0,993 |
| 3 | 8 |  Ayrton Senna | 'McLaren-Ford | 1.17,697 | + 1,831 |
| 4 | 5 |  Michael Schumacher | Benetton-Ford | 1.17,821 | + 1,955 |
| 5 | 7 |  Michael Andretti | McLaren-Ford | 1.18,635 | + 2,769 |
| 6 | 6 |  Riccardo Patrese | Benetton-Ford | 1.19,049 | + 3,183 |
| 7 | 30 |  Jyrki Järvilehto | Sauber-Ilmor | 1.19,207 | + 3,341 |
| 8 | 29 |  Karl Wendlinger | Sauber-Ilmor | 1.19,230 | + 3,364 |
| 9 | 27 |  Jean Alesi | Ferrari | 1.19,260 | + 3,394 |
| 10 | 26 |  Mark Blundell | Ligier-Renault | 1.19,296 | + 3,430 |
| 11 | 19 |  Philippe Alliot | Larrousse-Lamborghini | 1.19,340 | + 3,474 |
| 12 | 12 |  Johnny Herbert | Lotus-Ford | 1.19,435 | + 3,569 |
| 13 | 28 |  Gerhard Berger | Ferrari | 1.19,561 | + 3,695 |
| 14 | 14 |  Rubens Barrichello | Jordan-Hart | 1.19,593 | + 3,727 |
| 15 | 11 |  Alessandro Zanardi | Lotus-Ford | 1.19,804 | + 3,938 |
| 16 | 25 |  Martin Brundle | Ligier-Renault | 1.19,835 | + 3,969 |
| 17 | 20 |  Érik Comas | Larrousse-Lamborghini | 1.19,868 | + 4,002 |
| 18 | 9 |  Derek Warwick | Footwork-Mugen-Honda | 1.20,064 | + 4,198 |
| 19 | 10 |  Aguri Suzuki | Footwork-Mugen-Honda | 1.20,232 | + 4,366 |
| 20 | 23 |  Christian Fittipaldi | Minardi-Ford | 1.20,716 | + 4,850 |
| 21 | 22 |  Luca Badoer | Lola-Ferrari | 1.20,908 | + 5,042 |
| 22 | 3 |  Ukyo Katayama | Tyrrell-Yamaha | 1.20,991 | + 5,125 |
| 23 | 4 |  Andrea de Cesaris | Tyrrell-Yamaha | 1.21,224 | + 5,358 |
| 24 | 24 |  Fabrizio Barbazza | Minardi-Ford | 1.21,228 | + 5,362 |
| 25 | 21 |  Michele Alboreto | Lola-Ferrari | 1.21,752 | + 5,886 |
| DNQ | 15 |  Ivan Capelli | Jordan-Hart | 1.21,789 | + 5,923 |
Kilpailun tulokset

| Sija | Nro | Kuljettaja | Talli | Kierroksia | Aika/keskeytyssyy | Lähtöruutu | Pisteet |
| --- | --- | --- | --- | --- | --- | --- | --- |
| 1 | 8 |  Ayrton Senna | McLaren-Ford | 71 | 1.51.15,481 | 3 | 10 |
| 2 | 0 |  Damon Hill | Williams-Renault | 71 | + 16,625 | 2 | 6 |
| 3 | 5 |  Michael Schumacher | Benetton-Ford | 71 | + 45,436 | 4 | 4 |
| 4 | 12 |  Johnny Herbert | Lotus-Ford | 71 | + 46,557 | 12 | 3 |
| 5 | 26 |  Mark Blundell | Ligier-Renault | 71 | + 52,127 | 10 | 2 |
| 6 | 11 |  Alessandro Zanardi | Lotus-Ford | 70 | + 1 krs. | 15 | 1 |
| 7 | 19 |  Philippe Alliot | Larrousse-Lamborghini | 70 | + 1 krs. | 11 |   |
| 8 | 27 |  Jean Alesi | Ferrari | 70 | + 1 krs. | 9 |   |
| 9 | 9 |  Derek Warwick | Footwork-Mugen-Honda | 69 | + 2 krs. | 18 |   |
| 10 | 20 |  Érik Comas | Larrousse-Lamborghini | 69 | + 2 krs. | 27 |   |
| 11 | 21 |  Michele Alboreto | Lola-Ferrari | 68 | + 3 krs. | 25 |   |
| 12 | 22 |  Luca Badoer | Lola-Ferrari | 68 | + 3 krs. | 21 |   |
| Kesk. | 29 |  Karl Wendlinger | Sauber-Ilmor | 61 | Moottori | 8 |   |
| Kesk. | 30 |  Jyrki Järvilehto | Sauber-Ilmor | 52 | Sähköt | 7 |   |
| Kesk. | 4 |  Andrea de Cesaris | Tyrrell-Yamaha | 48 | Polttoainejärjestelmä | 23 |   |
| Kesk. | 2 |  Alain Prost | Williams-Renault | 29 | Kolari (Fittipaldi) | 1 |   |
| Kesk. | 23 |  Christian Fittipaldi | Minardi-Ford | 28 | Kolari (Prost) | 20 |   |
| Kesk. | 10 |  Aguri Suzuki | Footwork-Mugen-Honda | 27 | Ulosajo | 19 |   |
| Kesk. | 3 |  Ukyo Katayama | Tyrrell-Yamaha | 26 | Ulosajo | 22 |   |
| Kesk. | 14 |  Rubens Barrichello | Jordan-Hart | 13 | Vaihdelaatikko | 14 |   |
| Kesk. | 6 |  Riccardo Patrese | Benetton-Ford | 3 | Jousitus | 6 |   |
| Kesk. | 7 |  Michael Andretti | McLaren-Ford | 0 | Kolari (Berger) | 5 |   |
| Kesk. | 28 |  Gerhard Berger | Ferrari | 0 | Kolari (Andretti) | 13 |   |
| Kesk. | 25 |  Martin Brundle | Ligier-Renault | 0 | Kolari | 16 |   |
| Kesk. | 24 |  Fabrizio Barbazza | Minardi-Ford | 0 | Kolari | 24 |   |
| DNQ | 15 |  Ivan Capelli | Jordan-Hart |   |   |   |   |
Muuta

Damon Hillin ensimmäiset MM-pisteet,  -palkintosija, -eturivin lähtöruutu ja ensimmäinen johtokierros
Alessandro Zanardin ainoa ja ensimmäinen MM-piste
Lotus-talli ylitti 1500 MM-pisteen rajan
McLarenin sadas osakilpailuvoitto
Ayrton Senna otti ennätyksellisen 31. voiton samalle tallille (McLarenille).
Muuta > Johtokierrokset

| Kuljettaja | Talli | Kierrokset |
| --- | --- | --- |
|  Alain Prost | Williams-Renault | 1-29 |
|  Damon Hill | Williams-Renault | 30-41 |
|  Ayrton Senna | McLaren-Ford | 42-71 |
Kilpailun Jälkeen > MM-tilanne -kuljettajat

| Sija | Kuljettaja | Talli | Pisteet |
| --- | --- | --- | --- |
| 1 |  Ayrton Senna | McLaren-Ford | 16 |
| 2 |  Alain Prost | Williams-Renault | 10 |
| 3 |  Damon Hill | Williams-Renault | 6 |
| 4 |  Mark Blundell | Ligier-Renault | 6 |
| 5 |  Michael Schumacher | Benetton-Ford | 4 |
| 6 |  Christian Fittipaldi | Minardi-Ford | 3 |
|  |  Johnny Herbert | Lotus-Ford | 3 |
| 8 |  Jyrki Järvilehto | Sauber-Ilmor | 2 |
| 9 |  Gerhard Berger | Ferrari | 1 |
|  |  Alessandro Zanardi | Lotus-Ford | 1 |
Kilpailun Jälkeen > Valmistajien MM-tilanne

| Sija | Talli | Pisteet |
| --- | --- | --- |
| 1 |  Williams-Renault | 16 |
|  |  McLaren-Ford | 16 |
| 3 |  Ligier-Renault | 6 |
| 4 |  Benetton-Ford | 4 |
| 5 |  Lotus-Ford | 4 |
| 6 |  Minardi-Ford | 3 |
Aiheesta muualla

Kuvia kilpailusta (Arkistoitu – Internet Archive)
Formula 1 -luokan Brasilian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
Radat: Autódromo José Carlos Pace (1973–1977, 1979–1980, 1990–2019) Autódromo Internacional Nelson Piquet (1978, 1981–1989)
Formula 1 -kausi 1993
Etelä-Afrikka |  Brasilia |  Eurooppa |  San Marino |  Espanja |  Monaco |  Kanada 
  Ranska |  Iso-Britannia |  Saksa |  Unkari |  Belgia |  Italia |  Portugali 
  Japani |  Australia
Gabriel Rasch

| Gabriel Rasch |
| --- | --- |

Henkilötiedot
Koko nimi:  Ole Gabriel Rasch
Syntynyt: 8. huhtikuuta 1975
Kansalaisuus:  Norja
Pyöräilijä
Lempinimi:  Gabba
Pituus:  184 cm
Paino:  72 kg
Joukkue:  lopettanut
Laji:  Maantiepyöräily
Rooli:  Ajaja
Ura
Amatöörijoukkue(et)
2002   2003   2003   2005   2006–2007:  Team Krone   Ringerike SK   Team Fakta   Sparebanken Vest-Ridley   Team Maxbo Bianchi
Ammattilaisjoukkue(et)
2008   2009–2010   2011   2012   2013–2014:  Crédit Agricole   Cervélo TestTeam   Garmin-Cervélo   FDJ-BigMat   Team Sky
Ole Gabriel Rasch (s. 8. huhtikuuta 1975 Hole) on norjalainen maantiepyöräilijä.
Rasch aloitti uransa amatööritalli Team Kronessa vuonna 2002, mutta hän oli kilpaillut jo vuodesta 1994 lähtien. Hän voitti maansa maantieajon mestaruuden vuosina 2001 ja 2003, ja vuonna 2007 hän voitti Rhône-Alpes Isère Tourin. Rasch pääsi ammattilaisjoukkue Crédit Agricoleen vuonna 2008. Hän on kiitellyt Thor Hushovdia siitä, että hänestä tuli ammattilainen, ja Rasch olikin Hushovdin kanssa samassa joukkueessa ensin Crédit Agricolessa ja myöhemmin myös Cervélo TestTeamissa ja Garmin-Cervélossa. Rasch ajoi muun muassa kolmesti Espanjan ympäriajon. Italian ympäriajoon hän osallistui kaksi kertaa, joista toisen keskeytti. Hän kilpaili myös vuoden 2008 olympialaisissa, joissa hän joutui keskeyttämään maantieajossa. Rasch sijoittui vuonna 2011 Qatarin ympäriajon seitsemänneksi, ja siirtyi seuraavana vuonna FDJ-BigMat -talliin. Viimeisinä ammattilaisvuosinaan 2013–2014 hän ajoi Team Sky -joukkueessa.
Aiheesta muualla

Rasch mister Paris-Roubaix (Arkistoitu – Internet Archive) (norjaksi)
Tykopaatti

| Tyko Haapala |
| --- | --- |
 Tykopaatti esiintymässä Bar 45 Specialissa, Oulussa 19. marraskuuta 2010.
Henkilötiedot
Muusikko
Taiteilijanimi:  Tykopaatti Tyko Paatti Psyko Tyko Frankly Irrational Frank Juomaripoika Luopioisten Luja Down Home King III DJ Laiha Tyko 
Laulukielet:  suomi, englanti
Aktiivisena:  2003–
Tyylilajit:  rap
Soittimet:  laulu, rummut
Yhtyeet:  The Irrationals Jo' Buddy & Down Home King III Groovy Eyes Hobo News Hank & Frank Joku Roti Mafia
Levy-yhtiöt:  Joku Roti Records Monsp Records
  [ Muokkaa Wikidatassa ] [ ohje ]  
Tyko Haapala, joka tunnetaan paremmin taiteilijanimellään Tykopaatti, on  Luopioisista kotoisin oleva, nykyään Tampereella vaikuttava rap-artisti ja rumpali.
Biografia > Alku

Tykopaatti aloitti musikaalisen uransa jo 10-vuotiaana rumpujen soitolla, Motörheadin innoittamana. Tuohon aikaan rap ei vielä kiinnostanut nuorta Haapalaa. Kiinnostus hip hop -musiikkiin syntyi Haapalan ostettua ystävältään hip hop -yhtye Naughty by Naturen kasetin. Omien riimien kirjoittamisen Tykopaatti aloitti vuonna 2003. Aluksi hän räppäsi englanniksi nimellä Frankly Irrational. Tykopaatti kuului myös noihin aikoihin Underground Zoo -nimiseen hip hop -yhtyeeseen, johon kuului myös mm. hänen serkkunsa.lähde?
Biografia > Ura

Tykopaatin ensimmäinen sooloalbumi, Juomaripoika, julkaistiin Joku Roti Recordsin kautta 26. syyskuuta 2007. Toinen sooloalbumi, Luopioisten luja, julkaistiin puolestaan 3. joulukuuta 2008 myös Joku Rotin kautta. Tyko oli mukana perustamassa Alavala-yhtyettä vuonna 2008, mutta erosi yhtyeestä syksyllä 2013 useiden muiden musiikkiprojektiensa vuoksi.
Tykopaatti soittaa rumpuja edelleen seuraavissa yhtyeissä: Jo' Buddy & Down Home King III, Groovy Eyes, Hank & Frank, Joku Roti Mafia ja Hobo News. Jälkimmäisimpään yhtyeeseen kuuluvat Tykopaatin lisäksi rap-artistit Hannibal, Edorf ja Kilari Audio. Tyyliltään yhtye on kantria ja se aloitti toimintansa vuonna 2009.. Tykopaatin kolmas pitkäsoitto Bäk in bisnes julkaistiin 4. huhtikuuta 2014 Monsp Recordsin kautta. Albumin kappaleesta "Puistossa" julkaistiin musiikkivideo joulukuussa 2011, ja kappaleesta "Huono maine" maaliskuussa 2014. Albumin nimikkokappaleesta "Bäk in bisnes" julkaistiin musiikkivideo huhtikuussa 2014.lähde?
Diskografia > Albumit

EP (2005, DJ Gabron kanssa)
Split vinyl with Freepoint Crew (2006, DJ Gabro)
Juomaripoika (2007)
Luopioisten luja (2008)
Bäk in bisnes (2014)
Hold Your Horses (2011)
Diskografia > Musiikkivideot

Viikko selvinpäin (Levil mukana Tykopaatti, 2009)
Worthy Girl (The Irrationals, 2010)
My Baby (The Irrationals, 2011)
Puistossa (2011)
Sacred Order of the Pen (Paleface & Matre mukana Noah Kin, Psyko Tyko, Eetee, Father Metro, Bentality, Brandon, E. Thelo, Gracias, Jinx, Redrama, Travis Bicle, J.A.K, Mindman & DJ Spinner, 2013)
Huono maine (2014)
Bäk in bisnes (2014)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Hannibal & Soppa | "Kuuliksie? -friistaili" | Promoa huudeilles | Jopolokki & Uupunut Taimi | 2005 |
| Hannibal & Soppa | "Monte Carlo" | Pahat viinit | Idän Ihme | 2005 |
| Tommishock & Kimarr | "Kill Me" | Perfect Strangers |  | 2007 |
| Hannibal & Soppa | "Kotiolot voittaa" | Meiän asia |  | 2007 |
| Stepa | "Aromii (Remix)" | Aromii | Bala & Talonpoika Lalli | 2007 |
| Giant Räbät | "Joku Roti Mafia" | 1. erä | Soppa & Stepa | 2008 |
| Levil | "Takas labraan" | Tuntematon mies |  | 2008 |
| Levil | "Takas labraan (Remix)" | Tuntematon mies | ClymaX | 2008 |
| Hannibal & Joku Roti Mafia | "Kokenu koira" | Streets of Nekala | Soppa | 2009 |
| Hannibal & Joku Roti Mafia | "Samaa paskaa, eri päivä" | Streets of Nekala | Lauri Räpping Vantaanjoki | 2009 |
| Hannibal & Joku Roti Mafia | "Sterkoissa DJ Screw (Plus visailu)" | Streets of Nekala | Yona | 2009 |
| Laiska Leppone | "Niinkö aina" | HuudiBoogie | Stepa | 2009 |
| Levil | "Viikko selvinpäin" | Peeaa |  | 2009 |
| Äyriäiset | "Pussikeittoo" | Kuorineen kaikkineen |  | 2009 |
| G-Lätä | Raita 6 | MIXVI**STAPE | Ejay & Sammyboi | 2009 |
| Opaali | "Raskaat huvit" | Hinnalla millä hyvänsä |  | 2010 |
| Stepa | "Päivi Paunun lailla" | Made in Sodankylä | Edorf & Hannibal | 2010 |
| Hannibal & Joku Roti Mafia | "Sielunruokaa" | Ad Portas | Edorf | 2010 |
| Hannibal & Joku Roti Mafia | "Puuratti" | Ad Portas | Stepa & Edorf | 2010 |
| Hannibal & Joku Roti Mafia | "Eilen-tännään-huomena posse" | Ad Portas | 6-Mäki, R-Syke, Lauri Räpping Vantaanjoki, Tapani Kansalainen, Roitown Ink, Härmälän Tyyli, Kriso, Are & Raimo | 2010 |
| Tapani Kansalainen | "Vertigo" | Eilisen keisari, narri loppuelämän |  | 2010 |
| Idän Ihme | "Mä lähen tänää" | Tästä ei sitte kerrota kellekkään |  | 2010 |
| Big Baali & Tomigun | "Big Dipper" | Funkkia kiesiin |  | 2011 |
| Jodarok | "Ei tänne kettään tuu" | Valvo viiteen nuku kolmeen |  | 2011 |
| OG Ikonen | "Peltikii-sessio" | OG Mixtape | LRVJ & Savosaid | 2012 |
| Paleface & Matre | "Sacred Order of the Pen" | Food for the Gods | Noah Kin, Eetee, Father Metro, Bentality, Brandon, E. Thelo, Gracias, Jinx, Redrama, Travis Bicle, J.A.K, Mindman & DJ Spinner | 2013 |
| DJ Polarsoul | "Läpsäsen sisäistä ämmääni" | Pilvilinna | Lempi-Joe & Laineen Kasperi | 2013 |
| Kepes Mode | "Kuten esimies" | Dyykkaa tää albumi |  | 2014 |
| Kepes Mode | "Kepestaakkeli" | Dyykkaa tää albumi | Pietari | 2014 |
| 6Mäki | "Hakamettään" | Elinkautisfunky |  | 2014 |
| 6Mäki | "Elinkautisfunky" | Elinkautisfunky | Huutava Vääryys | 2014 |
| 6Mäki | "Paistettuja etanoita" | Elinkautisfunky | Kauhukoira & Hannibal | 2014 |
Aiheesta muualla

Tykopaatti Joku Roti Recordsin sivustolla
Tykopaatti Myspacessa (englanniksi)
Noisen haastattelu
Tykopaatin haastattelu Redrum-187- sivustolla 9. syyskuuta 2007
Tykopaatin haastattelu Redrum-187 -sivustolla 8. joulukuuta 2008
Junon, Stepan, Tykopaatin ja Puhuvan Koneen videohaastattelu Redrum-187 -sivustolla
Tykopaatti sanoittajana
| --- | --- |
Auktoriteettitunnisteet: Taiteenala :  MusicBrainz